Filtered By: Dakota Antlers Llc Eppinger Mfg Co Eureka Grawe's Lures Outdoor Creations Pear Sox SPY
Dardevle Midget Spoon
selected Dardevle Midget Spoon
Dardevle Midget Spoon More Options Albert Hertzog - Wikipedia
Albert Hertzog in 1960 toe hy minister van poswese en gesondheid was.
24 Augustus 1954 – 24 Augustus 1958
24 Augustus 1958 – 7 Februarie 1968
4 Julie 1899
Nasionale Party (tot 1969)
Herstigte Nasionale Party (1969–1978)
Dr. Albert Hertzog (Bloemfontein, 4 Julie 1899 – Pretoria, 5 November 1982) was 'n Suid-Afrikaanse politikus en stigterslid van die Herstigte Nasionale Party.
2 Nasionale Party skeur
3 Gekant teen televisie
Hy was die seun van genl. J.B.M. Hertzog, 'n stigter van die Nasionale Party en eerste minister van die Unie van Suid-Afrika. Hy ontvang sy skoolopleiding aan Grey-kollege in sy geboortestad en sy universiteitsopleiding aan die Universiteit van Stellenbosch, Oxford-universiteit, Universiteit van Leiden en Universiteit van Amsterdam. Nadat hy tot die balie toegelaat is, word hy in 1948, met die Nasionale Party se oorwinning oor die Verenigde Party, vir eersgenoemde party tot die parlement verkies en in 1958 aangestel as minister van pos- en telegraafdienste en later van gesondheid.
Nasionale Party skeur[wysig | wysig bron]
Die Sentech-toring, oorspronklik na Albert Hertzog genoem.
Gedurende dr. Hendrik Frensch Verwoerd se bewindstyd het daar toenemend verwydering gekom tussen die sogenaamde verkramptes en verligtes binne die Nasionale Party. Die groeiende stryd is in Septemder 1969 op die spits gedryf tydens die Transvaalse N.P.-kongres toe daar oor sekere beleidspunte besluit moes word, onder meer oor die party se sportbeleid en die uitruil van swart diplomate.
Die meningsverskil lei daartoe dat vier Volksraadslede en hul ondersteuners die party verlaat om die Herstigte Nasionale Party tot stand te bring op 24 tot 25 Oktober 1969. Hertzog word die eerste hoofleier. Die N.P. spits in die verkiesing sy aandag tot so 'n mate op die H.N.P. toe dat die Verenigde Party die eerste keer sedert 1948 sy seteltal in die Volksraad kan verhoog, van 39 voor die verkiesing tot 47 daarna, terwyl die N.P. se seteltal daal van 126 tot 117 en die Progressiewe Party se enkele setel onveranderd bly, naamlik Houghton van Helen Suzman. Ondanks die H.N.P. se 3,6%-steun vergeleke met die P.P. se 3,5%, kon die H.N.P. nie 'n setel wen nie. Trouens, dit was eers in 'n tussenverkiesing in 1985 op Sasolburg dat die H.N.P. sy eerste en enigste setel kon wen, danksy die samewerking van die Konserwatiewe Party.
Hertzog bedank in Mei 1977 uit die H.N.P. Sy opvolger was Jaap Marais.
Gekant teen televisie[wysig | wysig bron]
Hertzog kom die twyfelagtige eer toe dat hy 'n televisiediens in Suid-Afrika vertraag het, lank nadat dit in baie ander lande ingestel is. Rhodesië se televisiediens het byvoorbeeld reeds in 1961 begin. Hy het byvoorbeeld gesê hy sou dit nie oor sy "dooie liggaam" toelaat nie en dit afgemaak as 'n "miniatuur-bioskoop waaroor ouers geen beheer sou hê nie". Hy het ook aangevoer Suid-Afrika sou rolprente moes invoer wat rassevermenging uitbeeld en dat reklame nie-blankes ontevrede met hul lot sou maak. Destyds is die TV beskou as duiwels en 'n verspreider van kommunisme en immoraliteit.
Die reuse-radiotoring in die Johannesburgse voorstad Brixton is in 1962 gebou en na dr. Hertzog vernoem. Toe hy uit die N.P. bedank is dit herdoop tot die Brixton-toring en later het dit die Sentech-toring geword.
↑ The white Tribes Revisited Richard West, 1978 Private Eye Productions in association with Deutsch, 1978
↑ South African Government Information, 31 Maart 2008, Sleutelrede deur die minister van handel en nywerheid, Mandisi Mpahlwa, tydens die bekendstelling van die hersiene aansporingsmaatreëls vir rolprent- en TV-vervaardiging.
↑ Cape Times, 4 Mei 1967, aangehaal in Contact, Vol 10 nr 1, p4
↑ Sunday Times, 8 Januarie 2007, 
Rosenthal, Eric. 1978. Encyclopaedia of Southern Africa. Cape Town, Wetton, Johannesburg: Juta and Company Limited.
ISNI: 0000 0003 5818 1118
Ontsluit van "https://af.wikipedia.org/w/index.php?title=Albert_Hertzog&oldid=1778745"
Die bladsy is laas op 6 September 2018 om 13:48 bygewerk.